Príloha č. 4 súťažných podkladov


POISTNÁ ZMLUVA č. .../..../2026
PRE POISTENIE MAJETKU 

(ďalej  ako „poistná zmluva“)

[bookmark: _Hlk226980877]uzavretá v súlade s ustanoveniami § 788 a nasl. zákona č. 40/1964 Zb. Občiansky zákonník v znení neskorších predpisov
 (ďalej len „Občiansky zákonník“) ako aj zákona č. 343/2015 Z. z. o verejnom obstarávaní a o zmene a doplnení niektorých zákonov
 (ďalej len „ZVO“)

medzi nasledovnými zmluvnými stranami:


Poistník/Poistený
Obchodné meno:	Hlavné mesto Slovenskej republiky Bratislava 
Sídlo:		Primaciálne námestie 1, 814 99 Bratislava – mestská časť Staré Mesto
V zastúpení:	Ing. arch. Matúš Vallo, primátor       
IČO:	00 603 481
DIČ:	2020372596
Bankové spojenie:	Československá obchodná banka, a.s.
Číslo účtu (IBAN):	SK37 7500 0000 0000 2582 9413
Názov účtu:	Hlavné mesto Slovenskej republiky Bratislava
Kontaktná osoba:                               Ing. Gabriela Petreková, oddelenie ekonomických a finančných činností
E-mail:                                                  gabriela.petrekova@bratislava.sk  


( ďalej aj ako „poistník“ alebo aj „poistený“ )
a

Poisťovateľ  
[bookmark: _Hlk211260852]Obchodné meno:	...........................................
Sídlo:	...........................................
V zastúpení:	...........................................
IČO:	...........................................
DIČ:		...........................................
IČ DPH:		...........................................
Bankové spojenie:		...........................................
Číslo účtu (IBAN):	...........................................
Názov účtu:	...........................................
Registrovaný:	...........................................
Kontaktná osoba:                               ...........................................
E-mail:                                                  ...........................................
Tel. kontakt:                                       +421 ...................................

( ďalej aj ako „poisťovateľ“)

PREAMBULA
[bookmark: _Hlk226918732]Objednávateľ na obstaranie predmetu tejto zmluvy použil postup verejného obstarávania zadávaním nadlimitnej zákazky postupom podľa § 66 – verejná súťaž v zmysla zákona č. 343/2015 Z.z. o verejnom obstarávaní a  o  zmene a doplnení niektorých zákonov v znení neskorších predpisov, vyhlásenej verejným obstarávateľom, Mesto Bratislava, vo Vestníku verejného obstarávania č. ......../2026 zo dňa  ............... pod označením ............ Podkladom                                    pre uzatvorenie tejto zmluvy sú súťažné podklady, výzva na predkladanie ponúk a ponuka úspešného uchádzača               na predmet zákazky s názvom: Obstarávanie poistných služieb „Trolejbusové trate Patrónka –  Riviéra a Bulharská – Galvaniho“, Bratislava. Poisťovateľ a  Poistník ( ďalej v zmluve aj len „zmluvné strany“ v príslušnom gramatickom tvare) v súlade s  príslušnými ustanoveniami zákona č. 40/1964  Zb. Občianskeho zákonníka v znení neskorších predpisov, najmä v súlade s ustanoveniami § 788, uzatvárajú túto poistnú zmluvu.

ČLÁNOK I.
PREDMET POISTNEJ ZMLUVY

1. Predmetom tejto poistnej zmluvy je:
a) záväzok poisťovateľa zabezpečiť poistenie majetku poistníka bližšie identifikovaného v Prílohe č. 2, pričom poistenie musí byť poskytnuté v súlade so špecifikáciou poistenia uvedenou v Prílohe č. 1 poistnej zmluvy (ďalej len „poistenie“) a 

b) záväzok poistníka zaplatiť poisťovateľovi za zabezpečenie poistenia dohodnuté poistné, 

a to za podmienok stanovených touto poistnou zmluvou.

2. Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov vyplývajúcich z poistnej zmluvy.
ČLÁNOK II.
ROZSAH POISTENIA

1. Rozsah poistenia je bližšie špecifikovaný v Prílohe č. 1, ktorá je neoddeliteľnou súčasťou tejto poistnej zmluvy.

ČLÁNOK III.
SÚHRN A PLATENIE POISTNÉHO

1. Poistník je povinný zaplatiť poisťovateľovi za zabezpečenie poistenia podľa tejto poistnej zmluvy poistné,                       a to podľa cenovej ponuky poisťovateľa uvedenej v Prílohe č. 3, ktorá je neoddeliteľnou súčasťou tejto poistnej zmluvy.

2. Poistné vrátane dane z poistenia bude hradené prevodom na účet poisťovateľa v [doplniť frekvenciu] splátkach na základe tzv.: „predpisu poistného /avíza o poistení/“. Predpis poistného bude obsahovať identifikačné údaje poistníka, identifikačné údaje poisťovateľa, číslo dokladu, resp. variabilný symbol, predmet poistenia, dátum vystavenia, dátum splatnosti, obdobie poistenia a čiastku poistného. Predpis poistného je povinný vyhotoviť poisťovateľ a zaslať na adresu sídla poistníka uvedenú v záhlaví tejto poistnej zmluvy. 

3. Informácie pre úhradu poistného:

	Banka:
	

	IBAN:
	

	BIC (SWIFT):
	

	Variabilný symbol:
	 (variabilný symbol je totožný s číslom poistnej zmluvy)

	Konštantný symbol:
	




4. Splatnosť poistného: poistné sa bude platiť [doplniť frekvenciu splátok] a je splatné do 30 dní odo dňa doručenia ( každého čiastkového) predpisu.

5. V prípade, ak v uvedenej lehote splatnosti poistník neuhradí poistné, poisťovateľ bude voči nemu postupovať podľa príslušných ustanovení Občianskeho zákonníka, prípadne v zmysle iných súvisiacich právnych predpisov.

6. Poistné je stanovené v zmysle zákona NR SR č. 18/1996 Z.z. o cenách v znení neskorších predpisov a je zmluvnými stranami dohodnuté ako maximálne. Daň z poistenia bude vypočítaná v zmysle zákona č. 213/2018 Z.z. o dani z poistenia a o zmene a doplnení niektorých zákonov v znení neskorších predpisov. S výnimkou dane z poistenia suma poistného zahŕňa všetky náklady poistiteľa vrátane akýchkoľvek poplatkov a iných súvisiacich služieb alebo ďalších nákladov poistiteľa alebo inej tretej osoby spojených s plnením tejto poistnej zmluvy.

7. Ročné sadzby za jednotlivé druhy poistenia sú záväzné počas celej doby trvania tejto poistnej zmluvy, okrem prípadu jej zmeny smerom nadol v zmysle čl. V ods. 4 tejto poistnej zmluvy.

ČLÁNOK IV.
OZNÁMENIE POISTNEJ UDALOSTI

1. V prípade vzniku škody je poistník povinný bezodkladne nahlásiť túto skutočnosť poisťovateľovi, a to formou bezplatného telefonického hlásenia na telefónne číslo: ..................... ( doplniť) 

2. Po nahlásení škody, poisťovateľ v prípade potreby zabezpečí do 48 hodín obhliadku škody a doručí predpísané tlačivo: „Hlásenie o škodovej udalosti“ podľa rizika. Poistník je následne informovaný o čísle škodovej udalosti.

3. Pri likvidácii poistnej udalosti bude poisťovateľ postupovať nasledovne:
a) Pri likvidácii poistnej udalosti, pri ktorej by malo prísť ku kráteniu alebo zamietnutiu poistného plnenia, poisťovateľ najprv uvedenú poistnú udalosť konzultuje s povereným zamestnancom finančného agenta, ktorého údaje je poisťovateľ povinný oznámiť poistníkovi ku dňu uzavretia tejto poistnej zmluvy.
b) Poisťovateľ vždy po ukončení likvidácie poistnej udalosti zašle oznámenie o zlikvidovaní poistnej udalosti                na adresu poistníka.

4. Poistné plnenie bude realizované priamo na účet poistníka, ktorý si bude uplatňovať náhradu zo vzniknutej škody z poistnej zmluvy na základe podmienok stanovených v tejto zmluve.

ČLÁNOK V.
TRVANIE, ZMENA A UKONČENIE POISTNEJ ZMLUVY

1. Poistná zmluva sa uzatvára na dobu určitú, a to na obdobie 6 kalendárnych rokov odo dňa účinnosti poistnej zmluvy. 

2. Poistné obdobie na základe poistnej zmluvy je vždy [doplniť], a to od [DD.MM.RRRR] do [DD.MM.RRRR],                               ak sa zmluvné strany nedohodnú inak. Ďalším poistným obdobím je opakovane vždy nasledujúcich 12 (dvanásť) kalendárnych mesiacov, najviac však do uplynutia trvania Zmluvy podľa článku V bod 1 poistnej zmluvy.

3. Túto poistnú zmluvu je možné počas jej trvania zmeniť iba vzostupne číslovanými písomnými dodatkami, pokiaľ tieto nebudú v rozpore s § 18 ods. 2 ZVO a nezmení sa charakter tejto zmluvy, a ktoré sa po podpísaní zmluvnými stranami a po nadobudnutí ich účinnosti stávajú jej neoddeliteľnou súčasťou.

4. Túto zmluvu je možné zmeniť vo forme písomného dodatku k tejto zmluve počas jej trvania najmä, nie však výlučne, v nasledovných prípadoch, ak:
a) Ide o úpravu poistného uvedeného v čl. III tejto zmluvy smerom nadol.
b) Nastane neočakávaná potreba dojednať medzi zmluvnými stranami zmenu termínu plnenia z dôvodov vzniku skutočností definovaných ako vyššia moc alebo z dôvodu vzniku nepredvídaných prekážok zo strany poistníka.
c) Nastane situácia vedúca k nahradeniu pôvodného poisťovateľa novým poisťovateľom, za podmienky,                       že tento poisťovateľ spĺňa pôvodne určené podmienky účasti a je právnym nástupcom pôvodného poisťovateľa v dôsledku jeho reorganizácie, vrátane zlúčenia a splynutia alebo úpadku.
d) Nastane potreba vykonať formálne alebo administratívne zmeny zmluvy (napr. zmena v osobe štatutárneho orgánu, zmena čísla bankového účtu a pod.).
e) Poisťovateľ v priebehu plnenia ponúkne nižšiu ročnú sadzbu za jednotlivé druhy poistenia.

5. Každá zmluvná strana je povinná písomne (e-mailom alebo doručovateľom listových zásielok) nahlásiť a špecifikovať druhej zmluvnej strane všetky prípadné zmeny týkajúce sa ustanovení tejto zmluvy, a to najneskôr v lehote piatich pracovných dní odo dňa, keď sa o zmene dozvedel.

6. Poistná zmluva môže byť ukončená aj skôr ako je uvedené v bode 1 tohto článku poistnej zmluvy, a to jednostranným odstúpením od poistnej zmluvy z dôvodov uvedených v tomto článku poistnej zmluvy, jednostranným vypovedaním poistnej zmluvy v zmysle príslušných ustanovení Občianskeho zákonníka alebo písomnou dohodou zmluvných strán.     

7. Odstúpiť od poistnej zmluvy a požadovať od povinnej strany náhradu škody môžu zmluvné strany pri podstatnom porušení zmluvného záväzku alebo z dôvodov uvedených v Občianskom zákonníku. Poistník má taktiež právo odstúpiť od poistnej zmluvy, ak poisťovateľ v čase uzavretia poistnej zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa                § 182 ods. 3 písm. b) ZVO.

8. Odstúpenie od zmluvy nadobudne účinnosť dňom doručenia písomného oznámenia zmluvnej strany                                     o odstúpení od zmluvy druhej zmluvnej strany. Odstúpením poistná zmluva zaniká, a teda zanikajú všetky práva a povinnosti zmluvných strán, ktoré vyplývajú z poistnej zmluvy. Odstúpenie od poistnej zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením poistnej zmluvy, ako aj všetkých ostatných nárokov zmluvných strán, ktoré vzhľadom na svoju podstatu zánikom poistnej zmluvy nezanikajú.
ČLÁNOK VI.
VYHLÁSENIA

1.	Poisťovateľ vyhlasuje a ubezpečuje poistníka, že ku dňu podpisu tejto poistnej zmluvy poisťovateľom: 

(a)	osoba konajúca za poisťovateľa je v plnom rozsahu oprávnená dojednať, uzavrieť a podpísať poistnú zmluvu a vykonávať práva a povinnosti v nej upravené;

(b)	je spoločnosťou riadne založenou a existujúcou podľa právneho poriadku [ doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na plnenie predmetu poistnej zmluvy, a riadne plní všetky povinnosti, porušenie ktorých by mohlo viesť                 k jeho zrušeniu; 

(c)	je zapísaný v registri partnerov verejného sektora, pokiaľ sa naňho takáto povinnosť vzťahuje; 

(d)	spĺňa všetky podmienky stanovené všeobecne záväznými právnymi predpismi na poskytovanie predmetu poistnej zmluvy;

(e)	uzatvorenie alebo plnenie poistnej zmluvy poisťovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu                                          k akémukoľvek svojmu veriteľovi, pričom v tejto súvislosti nie je najmä odporovateľným právnym úkonom; a

(f)	nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania                  a neexistujú skutočnosti, ktoré by mohli viesť k začatiu takýchto konaní proti nemu.

2. Poisťovateľ berie na vedomie, že ak by poistník mal v čase podpisovania poistnej zmluvy vedomosť o tom,                           že ktorékoľvek z vyhlásení poisťovateľa uvedené v bode 1 tohto článku poistnej zmluvy je nepravdivé, poistnú zmluvu by neuzatvoril, nakoľko uvedené vyhlásenia poistník považuje za skutočnosti, ktoré si vymienil.  

3.	Pokiaľ sa preukáže, že ktorékoľvek z vyhlásení poisťovateľa uvedených v bode 1 tohto článku poistnej zmluvy nebolo v čase uzatvorenia poistnej zmluvy pravdivým, alebo v čase nasledujúcom po uzatvorení poistnej zmluvy prestalo byť pravdivým v dôsledku konania poisťovateľa, zaväzuje sa poisťovateľ nahradiť škodu, ktorá vznikne poistníkovi v dôsledku skutočností, ktoré sú obsahom tohto vyhlásenia.


ČLÁNOK VII.
VYUŽITIE SUBDODÁVATEĽOV

1. Poisťovateľ je oprávnený plniť túto poistnú zmluvu aj prostredníctvom tretích subjektov a to subdodávateľov, pričom poisťovateľ v takom prípade zodpovedá za včasné a riadne poskytovanie plnenia predmetu tejto poistnej zmluvy ako by ho poskytoval sám. Na subdodávateľa sa vzťahuje povinnosť zápisu do registra partnerov verejného sektora, ak mu takáto povinnosť vyplýva z príslušnej platnej legislatívy.

2. Poistiteľ je povinný ku dňu podpisu tejto rámcovej dohody predložiť poistníkovi zoznam všetkých známych subdodávateľov, ktorý tvorí Prílohu č. 5 tejto poistnej zmluvy, v ktorom poistiteľ uvedie relevantné, úplné                            a pravdivé údaje o všetkých známych subdodávateľoch, údaje o osobe oprávnenej konať za subdodávateľa                        v rozsahu meno, priezvisko, adresu pobytu, dátum narodenia spolu so súhlasom subdodávateľa so spracovaním osobných údajov poistníkom, a to za účelom realizácie tejto poistnej zmluvy, v súlade s platnou právnou úpravou. V prípade, ak nebude poistiteľ zabezpečovať predmet plnenia tejto rámcovej dohody prostredníctvom subdodávateľa, uvedie v zozname subdodávateľov, ktorý je Prílohou č. 5 tejto poistnej zmluvy, že nebude zabezpečovať predmet plnenia tejto poistnej zmluvy alebo jeho časť prostredníctvom subdodávateľa.

3. V prípade potreby zmeny subdodávateľa oproti subdodávateľom uvedeným v Prílohe č. 5 alebo zmeny údajov      o subdodávateľovi je poisťovateľ povinný predložiť poistníkovi informácie o novom subdodávateľovi najneskôr do 5 pracovných dní odo dňa, kedy sa o tejto skutočnosti dozvedel. K zmene v osobe subdodávateľa a/alebo doplnení nového subdodávateľa môže dôjsť len po odsúhlasení nového subdodávateľa poistníkom na základe aktualizovania Prílohy č. 5 tejto poistnej zmluvy a to dodatkom k tejto poistnej zmluve. 

4. Poisťovateľ je povinný každú zmluvu so subdodávateľom uzatvoriť v písomnej forme, na základe ktorej bude zabezpečované plnenie predmetu tejto poistnej zmluvy.

5. Poisťovateľ je pri výbere subdodávateľa povinný postupovať tak, aby vynaložené náklady na zabezpečenie plnenia na základe zmluvy o subdodávke boli hospodárne a tak, aby subdodávatelia podieľajúci sa na poskytovaní predmetu tejto poistnej zmluvy boli dostatočne kvalifikovaní a mali všetky oprávnenia a osvedčenia potrebné k poskytovaniu predmetu tejto poistnej zmluvy.

6. Poisťovateľ nie je oprávnený bez súhlasu poistníka meniť % podiel subdodávok u svojich subdodávateľov uvedených v Prílohe č. 5. Zároveň je povinný zabezpečiť, aby subdodávatelia uvedení v Prílohe č. 5 nezadali svoju subdodávku resp. akúkoľvek jej časť žiadnemu inému subdodávateľovi. Poisťovateľ nie je oprávnený zadať svojim subdodávateľom ani žiadnym tretím osobám poskytovanie celého predmetu tejto poistnej zmluvy.

ČLÁNOK VIII.
ZÁVEREČNÉ USTANOVENIA

1. Zmluvné strany sa dohodli, že právne vzťahy založené na základe tejto poistnej zmluvy sa riadia právnymi predpismi Slovenskej republiky.  Zmluvné strany sa dohodli, že všetky spory vyplývajúce z tejto poistnej zmluvy alebo v súvislosti s ňou budú prednostne riešené vzájomnou dohodou zmluvných strán na úrovni štatutárnych orgánov. V prípade, že spor medzi zmluvnými stranami nebude možné urovnať dohodou, budú spory s konečnou platnosťou rozhodnuté príslušným súdom v Slovenskej republike.

2. Akékoľvek zmeny alebo dodatky sú platné len v prípade, ak sú vyhotovené písomne a podpísané štatutárnymi zástupcami zmluvných strán.

3. V zmysle § 800 Občianskeho zákonníka sa dojednáva, že toto poistenie môže vypovedať poistník alebo poisťovateľ do dvoch mesiacov od uzatvorenia tejto zmluvy. Výpovedná lehota je (8) osemdenná, jej uplynutím poistenie zanikne.

4. Na právne vzťahy osobitne neupravené touto poistnou zmluvou sa vzťahujú príslušné ustanovenia Občianskeho zákonníka v platnom znení a ostatné relevantné všeobecne záväzné právne predpisy platné na území Slovenskej republiky.

5. Poisťovateľ nemôže znížiť požadovaný rozsah poistenia v zmysle tejto poistnej zmluvy alebo iné podmienky dojednané v tejto poistnej zmluve svojimi Všeobecnými poistnými podmienkami, ani inými podmienkami alebo zmluvnými dojednaniami poisťovateľa (ďalej len „Podmienky poisťovateľa“). Akékoľvek zmluvné dojednania uvedené v článkoch tejto poistnej zmluvy a v jej prílohách, upravujúcich špecifikáciu a rozsah poistenia                              a dojednané nad rámec alebo inak, odchylne od Podmienok poisťovateľa majú vždy prednosť pred Podmienkami poisťovateľa. 

6. Práva a povinnosti z poistnej zmluvy prechádzajú na právnych nástupcov zmluvných strán. Poisťovateľ môže svoje pohľadávky voči poistníkovi vyplývajúce z poistnej zmluvy postúpiť len s predchádzajúcim písomným súhlasom poistníka.

7. Zmluvné strany sa dohodli, v rozsahu v akom to právne predpisy pripúšťajú, že vylučujú právo poisťovateľa započítať bez súhlasu poistníka akúkoľvek svoju pohľadávku voči poistníkovi oproti akejkoľvek pohľadávke poistníka voči poisťovateľovi.

8. Zmluvné strany sa dohodli, že poistník môže kedykoľvek započítať pohľadávku, ktorú má voči poisťovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má poisťovateľ voči poistníkovi. Ak sú započítavané pohľadávky denominované v rôznych menách, Poistník je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.

9. Zmluvné strany sa dohodli na tom, že finančné sprostredkovanie v zmysle ust. § 2 zákona č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov vykonáva pre poistníka /poisteného pre účely tejto poistnej zmluvy samostatný finančný agent. Samostatného finančného agenta oznámi poistník poisťovateľovi po uzavretí poistnej zmluvy. Zmluvné strany sa dohodli na tom, že správa tejto poistnej zmluvy a likvidácia poistných udalostí z tejto poistnej zmluvy bude realizovaná pre poistníka/poisteného výlučne prostredníctvom samostatného finančného agenta.

10. Zmluvné strany sa dohodli, že akékoľvek písomnosti vyplývajúce z právneho vzťahu založeného touto zmluvou (napríklad faktúry, uplatnenie náhrady škody, uplatnenie úroku z omeškania, výpoveď alebo odstúpenie od tejto zmluvy) sa budú považovať za doručené aj v prípade, ak sa doporučená zásielka adresovaná na adresu sídla poisťovateľa/poistníka vráti druhej zmluvnej strane ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosť považuje za doručenú dňom, keď bola odosielateľovi listová zásielka vrátená, i keď sa adresát o tom nedozvedel.

11. Každé ustanovenie tejto poistnej zmluvy sa interpretuje tak, aby bolo vykonateľné, platné a účinné podľa všeobecne záväzných právnych predpisov. Pokiaľ by však bolo podľa všeobecne záväzných právnych predpisov nevykonateľné, neplatné alebo neúčinné, nebudú tým dotknuté ostatné ustanovenia poistnej zmluvy. V prípade takejto nevykonateľnosti, neplatnosti alebo neúčinnosti budú zmluvné strany v dobrej viere rokovať, aby sa dohodli na zmenách alebo dodatkoch poistnej zmluvy, ktoré sú potrebné na realizáciu zámerov poistnej zmluvy a nahradia jej nevykonateľné, neplatné alebo neúčinné ustanovenia ustanoveniami vykonateľnými, platnými                  a účinnými, ktoré budú svojím zmyslom a účelom čo najbližšie zmyslu a účelu nevykonateľných, neplatných                    a neúčinných ustanovení poistnej zmluvy.

12. Zmluvné strany sú povinné sa vzájomne písomne informovať o všetkých zmenách v skutočnostiach, ktoré sú rozhodujúce pre plnenie práv a povinností vyplývajúce z tejto zmluvy, najmä zmenu obchodného mena, právnej formy, bankového spojenia, adresy sídla a korešpondenčnej adresy.

13. Zmluvné strany vyhlasujú, že túto poistnú zmluvu uzavreli na základe ich vážnej a slobodnej vôle, ich zmluvná voľnosť nebola obmedzená, ustanovenia zmluvy sú pre nich zrozumiteľné a určité, neuzavreli ju v tiesni ani za nápadne nevýhodných podmienok alebo v omyle. Poistnú zmluvu si prečítali, jej obsahu porozumeli a na znak súhlasu ju podpisujú.

14. Táto zmluva je vypracovaná v (4) vyhotoveniach, z ktorých (2) vyhotovenia obdŕží poistník a (2) vyhotovenia                  obdrží poisťovateľ.

15. Táto poistná zmluva nadobúda platnosť dňom jej podpisu obidvoma zmluvnými stranami a nadobúda účinnosť dňom nasledujúcim po dni jej zverejnenia v Centrálnom registri zmlúv. Zmluvné strany berú na vedomie,                          že zverejnenie poistnej zmluvy a príloh v Centrálnom registri zmlúv v súlade a v rozsahu zákona č. 211/2000 Z.z. o slobodnom prístupe k informáciám v znení neskorších predpisov nie je porušením alebo ohrozením obchodného tajomstva.


V Bratislave, dňa ..............	V Bratislave, dňa ..................

Za poistníka:	Za poisťovateľa: 








podpis	:	_____________________			podpis	:	____________________
meno	: 	      Ing. arch. Matúš Vallo		                meno	:	      ( doplní uchádzač )
funkcia   :                        primátor mesta 	                               funkcia   :	 





















Neoddeliteľnou súčasťou tejto poistnej zmluvy sú prílohy:
Príloha č. 1 – Špecifikácia a rozsah poistenia
Príloha č. 2 – Zoznam majetku
Príloha č. 3 – Sadzobník poistného/Cenová ponuka poisťovateľa
Príloha č. 4 – Podmienky poisťovateľa
Príloha č. 5 – Zoznam subdodávateľov ( ak relevantné

